बकाया जमा नहीं कराने पर 13 बिजली कनेक्शन काटे
दौसा | जयपुरविद्युत वितरण निगम लि. की ओर से चलाए गए अभियान के तहत बिजली के बिलों की बकाया राशि जमा नहीं कराने पर शनिवार को 13 बिजली कनेक्शन काट दिए। निगम के एईएन आर. के. परेवा ने बताया कि कालाखो रुडमल का बास में 32 उपभोक्ताओं ने मौके पर ही एक लाख 80 हजार रुपए जमा कराए। बकाया राशि जमा नहीं कराने पर 11 कनेक्शन काट दिए। इन उपभोक्ताओं में एक लाख 60 हजार रुपए बकाया हैं। जेईएन दीपक शर्मा ने बताया कि लालसोट रोड, ईदगाह कॉलोनी, नागौरी मोहल्ला में 20 उपभोक्ताओं ने मौके पर ही एक लाख 60 हजार रुपए जमा कराए। बकाया राशि जमा नहीं कराने पर गणेशपुरा में 2 कनेक्शन काट दिए। इन उपभोक्ताओं में एक लाख 4 हजार रुपए बकाया हैं।
3.92लाख की वसूली, एक कनेक्शन काटा
बांदीकुई ग्रामीण| कीरतपुरामें शनिवार को बिजली निगम की ओर से आयोजित वसूली अभियान शिविर में 3 लाख 92 हजार रुपए की वसूली की गई। निगम के जेईएन रविशंकर महावर ने बताया कि शिविर में उपभोक्ताओं ने 3 लाख 92 हजार रुपए की बकाया राशि जमा कराई। एक उपभोक्ता के 40 हजार रुपए बकाया होने तथा जमा नहीं कराने पर उसका कनेक्शन काटा गया।
hin_Deva hin_Deva hin_Deva hin_Deva